ஒற்றொலி முன்னு முயிரொலி பின்னுமாம். (30) ()ஒற்று ஒலி முன்னும் உயிர் ஒலி பின்னும் ஆம். பவாநந்தர் உரை பதவுரை அவைதாம் = அவ்வுயிர்மெய்கள்தாம்,  ஒற்றொலி முன்னும் = மெய்யோசை முன்னும்,  உயிரொலி பின்னும் = உயிரோசை பின்னுமாக,  ஆம் = ஒலிக்கும். பொழிப்புரை அவ்வுயிர்மெய்கள் தாம், மெய்யோசை முன்னும் உயிரோசை பின்னுமாக ஒலிக்கும்.  க, கா என்பவற்றுள் ககர ஒற்றுக்கள் முன்னொலித்தலும், அகர ஆகார உயிர்கள் பின்னொலித்தலும் காண்க. ஏனையவும் இன்னவாறே.